**สภาพ ปัญหา และแนวทางการพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1**

SITUATIONS, **PROBLEMS AND DEVELOPMENT GUIDELINE FOR INCREASING INCOME TO SCHOOLS IN NAKHON PHANOM**

**PRIMARY EDUCATIONAL SERVICE AREA OFFICE 1**

นายพนม ก้องเวหา1

รชฏ สุวรรณกูฎ2

1นักศึกษาปริญญาโท สาขาวิชาการบริหารและพัฒนาการศึกษา มหาวิทยาลัยนครพนม

2อาจารย์ประจำวิชา สาขาการบริหารและพัฒนาการศึกษา คณะครุศาสตร์ มหาวิทยาลัยนครพนม

**บทคัดย่อ**

การศึกษาครั้งนี้มีวัตถุประสงค์เพื่อ (1) ศึกษาสภาพปัจจุบันของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 (2) ศึกษาปัญหาและแนวทางการพัฒนา เกี่ยวกับการสร้างรายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 กลุ่มตัวอย่าง ได้แก่ ผู้บริหารโรงเรียน และครูผู้สอน สังกัดสำนักงานเขตพื้นที่การศึกษาประถมศึกษานครพนม เขต 1 กำหนดขนาด  
ของกลุ่มตัวอย่างจากการเทียบตาราง Krejcie and Morgan จํานวน 329 คน ได้มาโดยวิธีการสุ่ม  
แบบแบ่งชั้น (Stratified Random Sampling) เครื่องมือเป็นแบบสอบถามแบบมาตราส่วนประมาณค่า   
5 ระดับ สถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที และการวิเคราะห์  
ความแปรปรวนแบบทางเดียว

ผลการศึกษาพบว่า (1) สภาพ ปัญหา และแนวทางการพัฒนาการหารายได้ของโรงเรียน  
สังกัดสำนักงานเขตพื้นที่การศึกษาประถมศึกษานครพนม เขต 1 โดยรวมและรายด้านอยู่ในระดับมาก   
(2) ผลการเปรียบเทียบ สภาพ ปัญหา และแนวทางการพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 จำแนกตามสถานภาพการทำงาน โดยรวม พบว่า  
แตกต่างกันอย่างมีนัยสำคัญทางสถิติที่ระดับ 0.01 เมื่อจำแนกตามขนาดของโรงเรียน พบว่า แตกต่างกันอย่างมีนัยสำคัญทางสถิติที่ระดับ 0.01

คำสำคัญ : (1) สภาพ ปัญหา และแนวทางการพัฒนาการหารายได้ (2) โรงเรียนสังกัดสำนักงาน  
 เขตพื้นที่การศึกษาประถมศึกษานครพนม เขต 1

**Abstract**

The purposes of this study are to study current situation of schools in   
Nakhon Phanom primary educational service area office I, and to study Situations, problems and development guideline for increasing income to schools in in Nakhon Phanom primary educational service area office I. The sample groups are school administrators and teachers in Nakhon Phanom primary educational service area office I. The research prescribe quantities of the sample groups by comparing with Krejci and Morgan table; 329 people. They are set by stratified Random Sampling. The instrument used is a five-rating scale questionnaire. The statistics used are percentage, mean, standard deviation,t-test, and one-way ANOVA.

The result is found that (1) the current situations, problems, and development guideline for increasing income to schools in Nakhon Phanom primary educational service area office I are the high level in overall. (2) The result of comparison about condition, problems, and the guideline is analyzed in working condition. The researcher find that the result is significant different at 0.01 level. Classifying by size of school. It is found that   
it is significant different at 0.01 level.

Keywords : (1) Situations, Problems and development guideline for increasing income (2) schools in Nakhon Phanom primary educational service area office I

**1. บทนำ**

สืบเนื่องจากรัฐธรรมนูญแห่งราชอาณาจักรไทย พุทธศักราช 2560 หมวด 5 มาตรา 54   
ได้บัญญัติไว้ว่า รัฐต้องดำเนินการให้เด็กทุกคนได้รับการศึกษาเป็นเวลาสิบสองปี ตั้งแต่ก่อนวัยเรียน  
จนจบการศึกษาภาคบังคับอย่างมีคุณภาพโดยไม่เก็บค่าใช้จ่าย (ราชกิจจา. 2564 : เว็บไซต์)  
และพระราชบัญญัติการศึกษาแห่งชาติ พ.ศ. 2542 หมวด 2 มาตรา 10 ได้บัญญัติไว้ว่า การจัดการศึกษาต้องจัดให้บุคคลมีสิทธิและโอกาสเสมอกันในการรับการศึกษาขั้นพื้นฐานไม่น้อยกว่าสิบสองปี  
ที่รัฐต้องจัดให้อย่างทั่วถึงและมีคุณภาพโดยไม่เก็บค่าใช้จ่าย และหมวด 8 มาตรา 60 (1) ให้รัฐจัดสรรงบประมาณแผ่นดินให้กับการศึกษาในฐานะที่มีความสำคัญสูงสุดต่อการพัฒนาที่ยั่งยืนของประเทศ   
โดยจัดสรรเป็นเงินงบประมาณเพื่อการศึกษา ในลักษณะเงินอุดหนุนทั่วไป เป็นค่าใช้จ่ายรายบุคคล  
ที่เหมาะสมแก่ผู้เรียนการศึกษาภาคบังคับและการศึกษาขั้นฐานที่จัดโดยรัฐและเอกชนให้เท่าเทียมกันดังนั้น จากบทบัญญัติที่กล่าวมาข้างต้นรัฐบาลจึงจัดสรรเงินงบประมาณ เพื่อเป็นเงินอุดหนุน  
ให้กับสถานศึกษา ซึ่งมีภารกิจหลักในด้านการจัดการศึกษาให้กับผู้เรียนตั้งแต่ระดับก่อนประถมศึกษาจนถึงระดับมัธยมศึกษาตอนปลาย (สุพจน์ นันทะเทศ และคณะ. 2559 : 256) ซึ่งเป็นรายได้หลัก  
ของโรงเรียนที่นำมาใช้ในการบริหารการจัดการเรียนการสอนและค่าใช้จ่ายอื่น ๆ ที่เกี่ยวข้องของแต่ละโรงเรียน นอกจากนี้ ยังมีรายได้ที่เป็นเงินนอกงบประมาณที่โรงเรียนได้รับยกตัวอย่าง เช่น เงินบำรุงการศึกษา เงินได้จากการใช้อาคารสถานที่โรงเรียนของบุคคลหรือหน่วยงานภายนอก เป็นต้น (สำนักงานเขตพื้นที่การศึกษาปทุมธานีเขต 2. 2564 : เว็บไซต์) ที่ถือเป็นรายได้เพิ่มเติมที่สามารถนำมาใช้ในบริหารด้านวิชาการ ด้านงานบุคคล และการบริหารทั่วไปให้เกิดประสิทธิภาพสูงสุดให้กับโรงเรียน

เงินรายได้สถานศึกษา เป็นรายได้ตามมาตรา 59 แห่งพระราชบัญญัติการศึกษาแห่งชาติ   
พ.ศ. 2542 และแก้ไขเพิ่มเติม พ.ศ.2545 ซึ่งเกิดจากการจัดหาผลประโยชน์จากทรัพย์สิน  
ของสถานศึกษาที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่น การบริการ  
ทางการศึกษาและค่าธรรมเนียมการศึกษาที่ไม่ขัดหรือแย้งกับนโยบาย วัตถุประสงค์ และภารกิจหลักของสถานศึกษารวมถึงเบี้ยปรับที่เกิดจากการผิดสัญญาลาศึกษา และเบี้ยปรับที่เกิดจากผิดสัญญาการซื้อทรัพย์สินหรือจ้างทำของที่ดำเนินการโดยใช้เงินงบประมาณ และเงินอื่น ๆ ที่สถานศึกษารับไว้  
เป็นกรรมสิทธิ์ เช่น รายได้จากการขายอาหาร เงินบำรุงการศึกษา เงินผ้าป่า เงินจากการจัดงานเลี้ยงศิษย์เก่า เงินที่เรียกเก็บจากนักเรียน เป็นต้น (สำนักงานเขตพื้นที่การศึกษามัธยมศึกษาเขต 39.   
2564 : 2) นอกจากนี้ ยังมีรายได้จากการระดมทรัพยากรเพื่อการศึกษา เช่น จากทางรัฐ องค์การปกครองส่วนท้องถิ่น บุคคล ครอบครัว ชุมชน องค์กรเอกชน สถาบันศาสนา สถานประกอบการ เป็นต้น (พระราชบัญญัติการศึกษาแห่งชาติ พ.ศ. 2542. 2542 : 16) อีกทั้งยังมีเงินรายได้จากค่าขาย  
แบบรูปรายการ แยกพิจารณาได้ 2 กรณี คือ 1) เงินที่ได้รับจากการขายแบบรูปรายการที่จัดทำขึ้น  
โดยใช้เงินงบประมาณแผ่นดิน หรือได้รับจากสำนักงานคณะกรรมการการศึกษาขั้นพื้นฐาน  
ถือว่าเป็นทรัพย์สินของแผ่นดิน ต้องนำส่งคลังเป็นเงินได้แผ่นดิน และ 2) เงินที่ได้รับจากการขาย  
แบบรูปรายการที่จัดทำขึ้นโดยใช้เงินรายได้สถานศึกษาถือเป็นรายได้สถานศึกษาที่ได้รับการยกเว้น  
ไม่ต้องนำส่งคลังเป็นรายได้แผ่นดินมากไปกว่านั้น สถานศึกษายังได้รับรายได้จากเงินอุดหนุนจากองค์กรปกครองส่วนท้องถิ่นและเงินหลักประกันสัญญาที่ผู้ขาย หรือผู้รับจ้างไม่รับคืนเมื่อพ้นกำหนดผูกพัน  
ตามสัญญา (สำนักงานเขตพื้นที่การศึกษาประถมศึกษาน่านเขต 1. 2564 : เว็บไซต์)

การบริหารรายได้ของโรงเรียนเป็นสิ่งที่มีความสำคัญอย่างยิ่งในการบริหารงานทุกด้าน   
โดยทุกหน่วยงานทุกองค์กรไม่ว่าจะเป็นโรงเรียนภาครัฐหรือภาคเอกชน จะต้องมีการจัดทำแนวทางการบริหารรายได้ของโรงเรียนให้มีประสิทธิภาพสูงสุด รวมถึงมีการพยากรณ์ล่วงหน้าถึงการเปลี่ยนแปลง  
ของรายได้ที่จะเกิดขึ้นที่มีแนวโน้มเพิ่มขึ้นหรือลดลงในอนาคต เพื่อสามารถวางแผนแก้ปัญหาได้ทัน  
และไม่เป็นเหตุให้การดำเนินงานเกิดข้อผิดพลาด ซึ่งหลักในการบริหารรายได้ของโรงเรียนต้องมุ่งเน้น  
ความเป็นอิสระในการบริหารจัดการ ความคล่องตัว ตรวจสอบได้ และยึดหลักการบริหารแบบมุ่งเน้นผลสัมฤทธิ์รวมถึงการบริหารงานแบบมุ่งเน้นผลงาน สามารถบรรลุวัตถุประสงค์ได้อย่างมีประสิทธิภาพและประสิทธิผล เป็นไปตามเป้าหมายที่หน่วยงานได้กำหนดไว้ (สำนักงานเขตพื้นที่การศึกษาประถมศึกษาสกลนครเขต 1. 2564 : เว็บไซต์) สภาพ ปัญหาการหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 เกิดจากการที่บุคลากรที่มีหน้าที่รับผิดชอบ ขาดความรู้เรื่องกฎหมาย และระเบียบที่เกี่ยวข้อง อีกทั้งโรงเรียนมีบุคลากรไม่เพียงพอในการดำเนินงานด้านรายได้   
รวมถึงบุคลากรที่รับผิดชอบขาดความรู้ความเข้าใจในการปฏิบัติงาน หน่วยงานไม่มีการประชาสัมพันธ์ เพื่อหารายได้เพิ่มเติมจากงบประมาณประจำปีและหน่วยงานต้นสังกัดไม่มีการจัดอบรมชี้แจงเกี่ยวกับหลักการ ระเบียบ ข้อบังคับ ที่เกี่ยวข้องกับการหารายได้ของโรงเรียน ส่งผลให้การบริหารงานเกี่ยวกับรายได้ของโรงเรียนประสบกับความยุ่งยากซับซ้อน ทำให้การปฏิบัติงานไม่คล่องตัว ทำให้การปฏิบัติงานล่าช้าไม่เป็นไปตามแผนงานที่กำหนดไว้ (สุพจน์ นันทะเทศ และคณะ. 2559 : 229)

จากความเป็นมาและความสำคัญที่กล่าวมาข้างต้น ผู้ศึกษาจึงสนใจที่จะศึกษา สภาพ ปัญหา และแนวทางพัฒนาการหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 โดยมีวัตถุประสงค์เพื่อศึกษาและเปรียบเทียบ การหารายได้ของโรงเรียนและศึกษาแนวทางการพัฒนาความสามารถในการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 ผลลัพธ์ที่ได้จากการศึกษา สามารถนำไปประยุกต์ใช้เป็นข้อมูลในการพัฒนาและปรับปรุงการดำเนินงานด้านการหารายได้ของโรงเรียนให้บรรลุเป้าหมายที่ตั้งไว้

2. **วัตถุประสงค์ของการศึกษา**

2.1 ศึกษาสภาพปัจจุบันของโรงเรียนสังกัดสำนักงานเขตพื้นที่การศึกษาประถมศึกษา  
นครพนม เขต1

2.2 ศึกษาปัญหาและแนวทางการพัฒนา เกี่ยวกับการสร้างรายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1

2.3 การเปรียบเทียบแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1

**3. กรอบแนวคิดการวิจัย**

การศึกษา เรื่อง สภาพ ปัญหา และแนวทางพัฒนาการหารายได้ของโรงเรียนในสังกัด  
สำนักงานเขตพื้นที่การศึกษาประถมศึกษานครพนม เขต 1 โดยผู้วิจัยได้ศึกษากรอบแนวคิด   
1) ทรัพยากรและการลงทุนเพื่อการศึกษา ของ พระราชบัญญัติการศึกษาแห่งชาติ พ.ศ. 2542 (2542 : 16) ; 2) แนวคิดเกี่ยวกับการจัดการเชิงกลยุทธ์ ของ สาคร สุขศรีวงศ์ (2562 : 234) ; และ 3) คู่มือปฏิบัติงานประชาสัมพันธ์ ของสำนักงานเขตพื้นที่การศึกษามัธยมศึกษา เขต 5 (2564 : 6-11) ดังนี้

1. ด้านการระดมทุนเพื่อการศึกษา

2. ด้านกลยุทธ์การบริหาร

3. ด้านการประชาสัมพันธ์

**4. วิธีดำเนินการวิจัย**

**4.1 ประชากรและกลุ่มตัวอย่าง**

ประชากรที่ใช้ในการศึกษา ได้แก่ ผู้บริหารโรงเรียน และครูผู้สอน สังกัดสำนักงาน  
เขตพื้นที่การศึกษาประถมศึกษานครพนม เขต 1 ปีการศึกษา 2564 ในพื้นที่ 6 อำเภอของจังหวัดนครพนม ได้แก่ อำเภอเมืองนครพนม อำเภอธาตุพนม อำเภอเรณูนคร อำเภอนาแก อำเภอวังยาง   
และอำเภอปลาปาก จำนวน 1,939 คน ประกอบด้วย ผู้บริหารสถานศึกษา จำนวน 255 คน   
และครูผู้สอน จำนวน 1,684 คน และกลุ่มตัวอย่างที่ใช้ในการศึกษา ได้แก่ ผู้บริหารสถานศึกษา   
และครูผู้สอน สังกัดสำนักงานเขตพื้นที่การศึกษา ประถมศึกษานครพนม เขต 1 ปีการศึกษา 2564 กำหนดขนาดกลุ่มตัวอย่างโดยใช้เกณฑ์ร้อยละ ดังนี้ ผู้บริหารสถานศึกษาใช้เกณฑ์ร้อยละ 30 ครูผู้สอน ร้อยละ 15 ทำให้ได้กลุ่มตัวอย่าง จำนวน 329 คน ประกอบด้วย ผู้บริหารสถานศึกษา จำนวน 77 คน   
และครูผู้สอน จำนวน 252 คน โดยใช้วิธีสุ่มแบบแบ่งชั้น (Stratified Random Sampling)

**4.2 เครื่องมือที่ใช้ในการวิจัย**

แบบสอบถามสภาพ (Questionnaire) และแบบสอบถามปลายเปิด โดยแบ่งออกเป็น 3 ตอน ดังนี้ ตอนที่ 1 ข้อมูลส่วนตัวของผู้ตอบแบบสอบถามได้แก่ เพศ สถานภาพการทำงาน และขนาด  
ของโรงเรียน เป็นแบบตรวจสอบรายการ (Check List) ตอนที่ 2 เป็นแบบสอบถามเกี่ยวกับสภาพ ปัญหา และการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1   
ตามความคิดเห็นของผู้ตอบแบบสอบถาม ทั้ง 2 ด้าน ได้แก่ 1) ด้านสภาพ ปัญหา การหารายได้ของโรงเรียน และด้านแนวทางการพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 มีค่าดัชนีความสอดคล้องเท่ากับ 1.00 มีค่าอำนาจจำแนกรายข้ออยู่ระหว่าง .50 - .85 และมีค่าความเชื่อมั่นทั้งฉบับเท่ากับ .97 ตอนที่ 3 เป็นแบบสอบถามเกี่ยวกับข้อเสนอแนะเกี่ยวกับแนวทางการพัฒนาความสามารถในสภาพ การหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 แบบสอบถามปลายเปิด

**4.3 การเก็บรวบรวมข้อมูล**

การเก็บรวบรวมข้อมูล ผู้วิจัยได้เก็บรวบรวมข้อมูลโดยส่งแบบสอบถามให้กลุ่มตัวอย่างทางไปรษณีย์และด้วยตนเอง โดยได้แบบสอบถามคืนจำนวน 329 ฉบับ คิดเป็นร้อยละ 100 พร้อมทั้งตรวจสอบความถูกต้องของแบบสอบถาม

**4.4 การวิเคราะห์ข้อมูล**

ตอนที่ 1 การจัดทำข้อมูล โดยนำแบบสอบถามที่เก็บรวบรวมได้ทั้งหมดมาตรวจสอบความสมบูรณ์ และนำแบบสอบถามที่ตรวจสอบความสมบูรณ์เรียบร้อยแล้วนำมาบันทึกในเครื่องคอมพิวเตอร์

ตอนที่ 2 การวิเคราะห์ข้อมูลด้วยคอมพิวเตอร์ โดยใช้โปรแกรมสำเร็จรูป ตามลำดับ   
โดยการวิเคราะห์ข้อมูลผู้ตอบแบบสอบถาม โดยการแจกแจงความถี่และหาร้อยละ และวิเคราะห์ระดับความคิดเห็นของผู้ตอบแบบสอบถามเกี่ยวกับสภาพ ปัญหา และแนวทางการพัฒนาการหารายได้  
ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 ทั้ง 3 ด้าน คือ   
1) ด้านการรับบริจาคประชาสัมพันธ์ 2) ด้านกลยุทธ์การบริหาร และ 3) การประชาสัมพันธ์ โดยภาพรวมและรายข้อ ด้วยการวิเคราะห์หาค่าเฉลี่ย () และส่วนเบี่ยงเบน มาตรฐาน (S.D)

ตอนที่ 3 วิเคราะห์เปรียบเทียบ สภาพ ปัญหา และแนวทางการพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 โดยภาพรวมและรายด้าน ดังนี้   
1) จำแนกตามเพศ โดยการทดสอบหาค่าที (t-test Independent Samples) 2) จำแนกตามสถานภาพการทำงาน โดยการทดสอบหาค่าที (t-test Independent Samples) 3) จำแนกตามขนาดโรงเรียน   
โดยวิเคราะห์ความแปรปรวนทางเดียว (One-way ANOVA) ถ้าพบความแตกต่าง ทดสอบรายคู่  
ด้วยวิธีการของเชฟเฟ่ (Seheffe Method)

**4.5 สถิติที่ใช้ในการวิเคราะห์ข้อมูล**

การวิเคราะห์ข้อมูลการศึกษาครั้งนี้ ผู้ศึกษาใช้สถิติ ดังนี้

1. สถิติที่ใช้หาคุณภาพของเครื่องมือ

1.1 หาความเที่ยงตรงเชิงเนื้อหา (Content Validity) โดยหาค่าดัชนีความสอดคล้อง   
(Index of Congruence: IC)

1.2 หาค่าอำนาจจำแนกรายข้อโดยวิธีการหาความสัมพันธ์ระหว่างคะแนนรายข้อกับคะแนนรวมทั้งฉบับ (Item Total Correlation) โดยการหาสัมประสิทธิ์สหสัมพันธ์อย่างง่ายตามวิธีของเพียรสัน (Pearson s Product-Moment Coefficient of Correlation)

1.3 หาค่าความเชื่อมั่นของแบบสอบถามโดยการหาค่าสัมประสิทธิ์แอลฟ่า (Alpha Coefficient) ตามวิธีของครอนบาค (Cronbach)

2. สถิติพื้นฐาน ได้แก่

2.1 ร้อยละ (Percentage)

2.2 ค่าเฉลี่ย ()

2.3 ส่วนเบี่ยงเบนมาตรฐาน (S.D.)

3. สถิติที่ใช้ในการทดสอบสมมติฐาน ได้แก่

3.1 การทดสอบค่าที (t-test Independent Samples)

3.2 การวิเคราะห์ความแปรปรวนทางเดียว (One-Way ANOVA) ถ้าพบความแตกต่าง   
ผู้ศึกษาจึงทำการทดสอบรายคู่ตามวิธีการของเชฟเฟ่ (Scheffe Method)

**5. ผลการศึกษา**

จากการศึกษา สภาพ ปัญหา และแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 สามารถสรุปผลการวิจัยได้ดังนี้

1. การวิเคราะห์ สภาพ ปัญหา และแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 จำแนกตามขนาดของสถานศึกษาและสถานภาพ โดยการคำนวณค่าเฉลี่ย () และส่วนเบี่ยงเบนมาตรฐาน (S.D.) ผลปรากฏดังตารางที่ 1

ตารางที่ 1 แสดงค่าเฉลี่ย ส่วนเบี่ยงเบนมาตรฐานแนวทางพัฒนาการจัดหารายได้ของโรงเรียนในสังกัด

สำนักงานเขตพื้นที่การศึกษาประถมศึกษานครพนม เขต 1 โดยรวมและรายด้าน

|  |  |  |  |
| --- | --- | --- | --- |
| แนวทางพัฒนาการหารายได้ของโรงเรียน | ระดับความคิดเห็น | | |
|  | S.D. | แปลผล |
| 1. ด้านการระดมทุนเพื่อการศึกษา  2. ด้านกลยุทธ์การบริหาร  3. ด้านการประชาสัมพันธ์ | 4.11  3.99  4.11 | 0.25  0.30  0.33 | มาก  มาก  มาก |
| รวม | 4.07 | 0.23 | มาก |

จากตารางที่ 1 พบว่า แนวทางพัฒนาการจัดหารายได้ของโรงเรียนโรงเรียนในสังกัดสำนักงาน  
เขตพื้นที่การศึกษาประถมศึกษานครพนม เขต 1 โดยภาพรวมอยู่ในระดับมาก ( = 4.07) เมื่อพิจารณาเป็นรายด้านพบว่าอยู่ในระดับมากทุกด้าน ด้านที่มีค่าเฉลี่ยสูงสุด คือ ด้านการระดมทุนเพื่อการศึกษา   
( = 4.11) ด้านการประชาสัมพันธ์ ( = 4.11) และด้านที่มีค่าเฉลี่ยต่ำสุด คือ ด้านกลยุทธ์การบริหาร   
( = 3.99)

ผลการเปรียบเทียบสภาพ ปัญหา และแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 โดยรวมและรายด้าน จำแนกตามสถานภาพ ปรากฏดังตารางที่ 2

ตารางที่ 2 ผลการเปรียบเทียบสภาพ การจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษาครพนม เขต 1 จำแนกตามสถานภาพการทำงาน โดยรวมและรายด้าน

|  |  |  |  |  |  |  |
| --- | --- | --- | --- | --- | --- | --- |
| สภาพการจัดหารายได้  ของโรงเรียน | สถานภาพการทำงาน | | | | t | Sig |
| ผู้บริหารโรงเรียน | | ครู | |
|  | S.D |  | S.D |
| 1. ด้านการระดมทุนเพื่อการศึกษา  2. ด้านกลยุทธ์การบริหาร  3. ด้านการประชาสัมพันธ์ | 4.06  3.94  4.03 | 0.24  0.25  0.27 | 4.12  4.01  4.13 | 0.25  0.31  0.35 | -2.002\*  -1.923  -2.576\*\* | 0.04  0.06  0.01 |
| รวม | 4.01 | 0.21 | 4.09 | 0.23 | -2.613\*\* | 0.01 |

\* มีนัยสำคัญทางสถิติที่ระดับ 0.05

\*\* มีนัยสำคัญทางสถิติที่ระดับ 0.01

จากตารางที่ 2 ผลการเปรียบเทียบสภาพ ปัญหา และแนวทางพัฒนาการจัดหารายได้  
ของโรงเรียนในสังกัดสำนักงานเขตพื้นที่การศึกษาประถมศึกษาครพนม เขต 1 โดยรวมและรายด้าน พบว่า แตกต่างกันอย่างมีนัยสำคัญทางสถิติที่ระดับ 0.01 เมื่อพิจารณาเป็นรายด้านพบว่าแตกต่างกันจำนวน   
2 ด้าน ดังนี้ ด้านการระดมทุนเพื่อการศึกษา และด้านการประชาสัมพันธ์

ผลการเปรียบเทียบแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่การศึกษาประถมศึกษานครพนม เขต 1 จําแนกตามขนาดของโรงเรียน โดยรวมและรายด้าน ปรากฏดังตารางที่ 3

ตารางที่ 3 ผลการเปรียบเทียบแนวทางพัฒนาการจัดหารายได้ของโรงเรียนในสังกัดสำนักงานเขตพื้นที่

การศึกษาประถมศึกษานครพนม เขต 1 จำแนกตามขนาดของโรงเรียน โดยรวมและรายด้าน

|  |  |  |  |  |  |  |
| --- | --- | --- | --- | --- | --- | --- |
| แนวทางพัฒนาการจัดหารายได้ของโรงเรียน | แหล่งความแปรปรวน | SS | df | MS | F | Sig |
| 1. ด้านการระดมทุน เพื่อการศึกษา | ระหว่างกลุ่ม  ภายในกลุ่ม  รวม | 4.59  15.10  19.69 | 2  326  328 | 2.30  0.05 | 49.54\*\* | 0.00 |
| 2. ด้านกลยุทธ์การบริหาร | ระหว่างกลุ่ม  ภายในกลุ่ม  รวม | 13.12  16.05  29.17 | 2  326  328 | 6.56  0.05 | 133.20\*\* | 0.00 |
| 3. ด้านการประชาสัมพันธ์ | ระหว่างกลุ่ม  ภายในกลุ่ม  รวม | 7.91  28.00  35.91 | 2  326  328 | 3.95  0.09 | 46.01\*\* | 0.00 |
| โดยรวม | ระหว่างกลุ่ม  ภายในกลุ่ม  รวม | 7.05  10.50  17.54 | 2  326  328 | 3.52  0.03 | 109.39\*\* | 0.00 |

\*\* มีนัยสำคัญทางสถิติที่ระดับ 0.01

จากตารางที่ 3 พบว่า ผลการเปรียบเทียบแนวทางพัฒนาการจัดหารายได้ของโรงเรียน  
ในสังกัดสำนักงานเขตพื้นที่การศึกษาประถมศึกษานครพนม เขต 1 จำแนกตามขนาดของโรงเรียน โดยรวม แตกต่างกันอย่างมีนัยสำคัญทางสถิติที่ระดับ 0.01 เมื่อพิจารณาเป็นรายด้าน พบว่า แตกต่างกันจำนวน 3 ด้าน ดังนี้ 1) ด้านการระดมทุนเพื่อการศึกษา 2) ด้านกลยุทธ์การบริหาร และ 3) ด้านการประชาสัมพันธ์

**6. อภิปรายผลการวิจัย**

จากการศึกษาสภาพ ปัญหา และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 ผู้ศึกษาได้อภิปรายผลดังนี้

6.1 สภาพ และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 โดยรวมอยู่ในระดับมาก เมื่อพิจารณาเป็นรายด้านพบว่า อยู่ในระดับมาก  
ทุกด้าน ด้านที่มีค่าเฉลี่ยสูงสุด คือ ด้านการรับบริจาค ด้านการประชาสัมพันธ์ และด้านที่มีค่าเฉลี่ยต่ำสุด คือ ด้านกลยุทธ์การบริหาร ทั้งนี้เนื่องจาก ผู้บริหารและครูมีความรู้ความเข้าใจเกี่ยวกับระเบียบการรับเงินหรือทรัพย์สินที่มีผู้บริจาคให้แก่สถานศึกษา โดยได้เข้ารับอบรมระเบียบการรับเงินหรือทรัพย์สิน  
ที่มีผู้บริจาคให้แก่สถานศึกษา อีกทั้งผู้บริหารและครูมีคำสั่งปฏิบัติงานที่ชัดเจนในงานด้านการรับบริจาค นอกจากนี้ผู้บริหารและครูมีกลไกการติดตามการปฏิบัติตามระเบียบการรับเงินหรือทรัพย์สินที่มีผู้บริจาคให้แก่สถานศึกษา ซึ่งการรับบริจาค เป็นแนวทางและวิธีการในการนำมาใช้เพื่อรับบริจาค เงินหรือทรัพย์สินอื่น ๆ ให้แก่สถานศึกษา เป็นการอำนวยความสะดวกและเพิ่มช่องทางการรับบริจาคให้ครอบคลุมในทุกมิติมากยิ่งขึ้น เพื่อให้ได้เงินหรือทรัพย์สินอื่น ๆ อย่างเพียงพอต่อการนำมาใช้ในการบริหารงานของโรงเรียน นอกเหนือจากเงินงบประมาณที่ได้รับ โดยการรับบริจาคจะขึ้นอยู่กับความพึงพอใจของบุคคลที่เป็นผู้บริจาคจะขึ้นอยู่กับฐานะรายได้ของตนเองและบุคคลอื่น ซึ่งสอดคล้องกับงานวิจัยของจิรายุ แซ่เตีย (2555)   
ได้วิจัย ทัศนคติและพฤติกรรมการบริจาคเพื่อสนับสนุนงาน สาธารณประโยชน์ ของผู้มีรายได้ในตําบล  
สุเทพ อําเภอเมือง จังหวัดเชียงใหม่ พบว่า (1) งานสาธารณประโยชน์ทั้งหมด 9 ด้านที่ได้ทําการสํารวจ กลุ่มตัวอย่างมีค่าเฉลี่ยระดับความคิดเห็น คือ เห็นว่าโดยรวมงานทุกด้านมีความสําคัญ แต่มีงานอยู่ 2 ด้านที่แปลผลค่าเฉลี่ยได้ในระดับสําคัญมาก คือ งานด้านการช่วยเหลือผู้ยากไร้และด้อยโอกาส และงาน  
ด้านการช่วยเหลือและฟื้นฟู ผู้ประสบภัยพิบัติ (2) กลุ่มตัวอย่างมีค่าเฉลี่ยความเห็นในระดับเห็นด้วย  
ว่า ลําพังการทํางานของหน่วยงานภาครัฐยังไม่เพียงพอต่อการพัฒนาสังคม และเห็นด้วยว่า งานสารธารณประโยชน์โดยภาคเอกชนมีความจําเป็น และองค์กรลักษณะดังกล่าวในประเทศไทย ยังมีไม่เพียงพอ   
ทั้งนี้กลุ่มตัวอย่างมีค่าเฉลี่ยความเห็นในระดับเห็นด้วยอย่างยิ่งว่าการยกระดับคุณภาพชีวิตของผู้คน   
จะมีส่วนช่วยลดปัญหาสังคม (3) กลุ่มตัวอย่างมีค่าเฉลี่ยความเห็นในระดับเห็นด้วยอย่างยิ่ง  
กับความเห็นอกเห็นใจและการแบ่งปันจําเป็นต่อสังคมส่วนรวม และเห็นด้วยว่าการช่วยเหลือ  
คนที่ลําบากกว่าเป็นเรื่องสําคัญ และกลุ่มตัวอย่างรู้สึกพึงพอใจเมื่อได้ทําการบริจาค (4) กลุ่มตัวอย่าง  
ส่วนใหญ่เห็นด้วยว่ามีความรู้สึกอึดอัดรําคาญใจเมื่อถูกร้องขอโดยตรง แต่อย่างไรก็ตามกลุ่มตัวอย่าง  
ส่วนใหญ่ก็ไม่ได้ทําการบริจาคเพียงเพื่อต้องการขจัดความรู้สึกอึดอัดทิ้งไป และไม่ได้บริจาคเพราะว่า  
จะถูกมองเป็นคนแล้งน้ำใจ กล่าวคือ แม้จะมีความรู้สึกอึดอัดเมื่อถูกร้องขอ แต่การตัดสินใจ  
ให้บริจาคนั้นเป็นไปด้วย เหตุผลอื่นซึ่งไม่ค่อยเกี่ยวข้องกับความรู้สึกลําบากใจ (5) งานด้านที่กลุ่มตัวอย่างเคยสนับสนุนหรือเลือกให้การสนับสนุน อันดับแรกคือ ด้านการยกระดับคุณภาพชีวิตของผู้คน ร้อยละ 80 อันดับที่ 2 คือ ด้านการช่วยเหลือผู้ประสบภัยพิบัติร้อยละ 79 อันดับที่ 3 คือด้านศาสนา ร้อยละ 70 และ (6) รูปแบบการให้การสนับสนุน พบว่า ส่วนใหญ่สนับสนุนด้วยการบริจาคในรูปของเงินตรา ร้อยละ 94 และบริจาคข้าวของเครื่องใช้หรือสิ่งของเหลือใช้ร้อยละ 73 โดยสําหรับการบริจาคเงินตราส่วนใหญ่  
ได้มอบให้โดยตรงแก่ผู้ขอรับบริจาคร้อยละ 89 และบริจาคผ่านตู้รับบริจาคร้อยละ 80

6.2 สภาพ และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 จำแนกตามขนาดของโรงเรียนผู้บริหารโรงเรียนและครู ที่มีขนาด  
ของโรงเรียนต่างกัน มีความคิดเห็นเกี่ยวกับสภาพ ปัญหาและแนวทางพัฒนาการหารายได้ของโรงเรียน แตกต่างกัน ทั้งนี้เนื่องจากถึงแม้โรงเรียนทุกแห่งจะสังกัดภายใต้การดำเนินงานตามนโยบายของสำนักงานเขตพื้นที่การศึกษาประถมศึกษานครพนม เขต 1 เหมือนกัน แต่แนวทางการดำเนินงานบริหารงาน  
ด้านการหารายได้ของโรงเรียนภายใต้นโยบายเดียวอาจแตกต่างกัน สาเหตุอาจจะเกิดจากปัจจัย  
หลายประการ อาทิ หลัก และแนวทางการบริหารงานของผู้บริหาร งบประมาณ ตลอดจนความรู้ความสามารถ ประสบการณ์ของผู้บริหารโรงเรียน และบุคลากร (พนม วิลัยหล้า. 2560 : 134 – 135)   
ซึ่งสอดคล้องกับ อโณทัย ใจกลาง (2555 : 123) ได้ศึกษา สภาพการบริหารงานวิชาการในสถานศึกษา  
ขั้นพื้นฐานสังกัดสำนักงานเขตพื้นที่การศึกษาประถมศึกษาอุดรธานี เขต 4 ที่พบว่า ผู้บริหารสถานศึกษาครูวิชาการ และประธานกรรมการสถานศึกษา มีความคิดเห็น สภาพและปัญหาวิชาการ แยกขนาด  
ของโรงเรียน พบว่า มีความคิดเห็นโดยรวม แตกต่างกันอย่างมีนัยสำคัญทางสถิติที่ระดับ 0.05

**7. ข้อเสนอแนะจากการวิจัย**

สภาพ ปัญหา และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1

1. ข้อเสนอแนะเพื่อนำผลการศึกษาไปใช้

1.1 ผลจากการศึกษา สภาพ ปัญหา และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 ด้านที่มีค่าเฉลี่ยต่ำสุด คือ ด้านกลยุทธ์  
การบริหาร ดังนั้น โรงเรียนควรให้ความสำคัญในการกำหนดกลยุทธ์ต่าง ๆ ในการบริหารจัดการ  
การหารายได้ของโรงเรียน อันจะนำมาซึ่งความสำเร็จในการดำเนินงานในการหารายได้ที่นอกเหนือจาก  
เงินงบประมาณประจำปี

2. ผู้บริหารโรงเรียนและครู ควรนำเอาผลการศึกษาไปใช้เป็นแนวทางในการพัฒนา  
การหารายได้ของโรงเรียน โดยจะต้องมีการจัดทำแนวทางการบริหารรายได้ให้มีประสิทธิภาพสูงสุด สามารถบรรลุวัตถุประสงค์ได้อย่างมีประสิทธิภาพและประสิทธิผล เป็นไปตามเป้าหมายที่โรงเรียน  
ได้กำหนดไว้ ซึ่งเป็นประโยชน์ในการบริหารในอนาคต

2. ข้อเสนอแนะในการศึกษาครั้งต่อไป

2.1 ควรมีการศึกษาแนวทางการพัฒนาการหารายได้โดยในกลุ่มตัวอย่างอื่น เช่น โรงเรียนสังกัดสำนักงานเขตพื้นที่การศึกษาประถมศึกษานครพนม เขต 2 เป็นต้น เพื่อให้ได้สารสนเทศที่มีความครอบคลุมมากขึ้น

2.2 ควรมีการศึกษา สภาพ ปัญหา และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1 หรือเขตอื่น ๆ โดยมีการพัฒนาตัวแปรเพิ่มเติม เพื่อให้ได้ผลการศึกษาในมิติใหม่ ๆ เพิ่มขึ้น

2.3. ควรมีการศึกษา ปัจจัยที่มีผลต่อสภาพ ปัญหา และแนวทางพัฒนาการหารายได้ของโรงเรียนสังกัดสำนักงานเขตพื้นที่การศึกษาประถมศึกษานครพนม เขต 1

**8. เอกสารอ้างอิง**

กระทรวงศึกษาธิการ. (2552). **ระเบียบกระทรวงศึกษาธิการว่าด้วยการรับเงินหรือทรัพย์สิน  
 ที่มีผู้บริจาคให้แก่สถานศึกษา พ.ศ. 2552.** สืบค้นจาก http://legal.sru.ac.th/wp- content/uploads/sites/4/2020/01/ระเบียบกระทรวงศึกษาธิการ-ว่าด้วย-การรับเงิน-.pdf

จิรายุ แซ่เตีย. (2555). **ทัศนคติและพฤติกรรมการบริจาคเพื่อสนับสนุนงานสาธารณประโยชน์ของผู้มี รายได้ในตำบลสุเทพ อำเภอเมือง จังหวัดเชียงใหม่.** วิทยานิพนธ์ปริญญามหาบัณฑิต. มหาวิทยาลัยเชียงใหม่.

พนม วิลัยหล้า. (2560). **สภาพปัญหาและแนวทางการพัฒนาการบริหารงานวิชาการของโรงเรียน  
 ในสังกัดสำนักงานเขตพื้นที่การศึกษามัธยมศึกษา เขต 27.** วิทยานิพนธ์ปริญญาการศึกษา

มหาบัณฑิต.มหาวิทยาลัยมหาสารคาม.

ราชกิจจา. (2564). **รัฐธรรมนูญแห่งราชอาณาจักรไทย.** สืบค้นจาก http://www.ratchakitcha.soc.go.th/DATA/PDF/2560/A/040/1.PDF

\_\_\_\_\_\_\_. (2542). พระราชบัญญัติการศึกษาแห่งชาติ พ.ศ. 2542 สืบค้นจาก

http://www.ratchakitcha.soc.go.th/DATA/PDF/2542/A/074/1.PDF

สุพจน์ นันทะเทศ และคณะ. (2559). สภาพ ปัญหาและแนวทางการพัฒนาการบริหารงบประมาณ

ของสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาสระแก้ว

เขต 2. **วารสารบัณฑิตศึกษา.** มหาวิทยาลัยราชภัฏสกลนคร.

สาคร สุขศรีวงศ์. (2562). **การจัดการจากมุมมองนักบริหาร.** พิมพ์ครั้งที่ 16.

กรุงเทพฯ : จี.พี. ไซเบอร์พริ้นท์.

สำนักงานเขตพื้นที่การศึกษาปทุมธานีเขต 2. (2564). **แนวการดำเนินงานเกี่ยวกับเงินรายได้ สถานศึกษา.** สืบค้นจาก http://www.ptt2.go.th › images › 2015/06 › admin

สำนักงานเขตพื้นที่การศึกษามัธยมศึกษาเขต 39. (2564). **คู่มือการเบิกจ่ายเงินสถานศึกษา.** สืบค้นจาก  
 https://km.sec39.net/research/254272.pdf

สำนักงานเขตพื้นที่การศึกษาประถมศึกษาน่านเขต 1. (2564). **เงินรายได้สถานศึกษา.** สืบค้นจาก http://test.ednan1.go.th:88/images/page/file/1505171130ADS5G1.pdf

สำนักงานเขตพื้นที่การศึกษาประถมศึกษาสกลนครเขต 1. (2564). **คู่มือการดำเนินงานของ คณะกรรมการสถานศึกษาขั้นพื้นฐาน พ.ศ.2562.** สืบค้นจาก https://drive.google.com/file/d/1VPCl--xxeLpf3MGYPrXGs8FzRaTddqhn/view

สำนักงานเขตพื้นที่การศึกษามัธยมศึกษาเขต 5. (2564). **คู่มือปฏิบัติงานประชาสัมพันธ์.**

สืบค้นจาก http://www.secondary5.go.th/main/html/manual/gen2.pdf

อโณทัย ใจกลาง. (2555). สภาพการบริหารงานวิชาการในสถานศึกษาขั้นพื้นฐาน สังกัดสำนักงานเขตพื้นที่

การศึกษาประถมศึกษาอุดรธานี เขต 4. **วารสารมหาวิทยาลัยราชภัฏสกลนคร.** ปี 2555  
 ฉบับที่ 8 หน้าที่ 123.